Tunduma ni mji wa Tanzania kwenye mpaka wa Tanzania na Zambia. Kuna vituo vya mpakani kwa ajili ya usafiri kwenye barabara kuu ya TANZAM na reli ya TAZARA. Mji unaendelea upande wa Zambia kwa jina hilohilo. Upande wa Tanzania Tunduma imekuwa halmashauri ya pekee katika mkoa wa Songwe; hadi mwaka 2012 ilikuwa kata ya Wilaya ya Mbozi. Kwa mujibu wa sensa iliyofanyika mwaka wa 2012, mji ulikuwa na wakazi wapatao 97,562 waishio humo, , waliongezeka hadi watu 142,943 mnamo 2016. Msimbo wa posta ni 53901 . Pamoja na kuwa kituo cha mpakani ni pia njiapanda muhimu kwa sababu njia za kwenda Sumbawanga na Ileje zinaachana huko na barabara kuu ya TANZAM. Tovuti rasmi ya Halmashauri ya Mji Tunduma 2012 Population and Housing Census General Report (en). Government of Tanzania. Jalada kutoka ya awali juu ya 2013-05-11. Iliwekwa mnamo 2013-11-21. [https://www.nbs.go.tz/nbs/takwimu/majimbo/MAJIMBOApril_Kisw.pdf Makadirio ya Idadi ya Watu katika Majimbo ya Uchaguzi kwa Mwaka 2016,Tanzania Bara]